Diari Oficial de la Generalitat Valenciana


Sumari del DOGV 3416, del 20-01-1999 (1998/11696)

Informació pública de l'alternativa tècnica integrant de la proposta de programa de la Unitat d'Execució número 1 del Sector PP-17.
-----------------------------------------------------------------------------------------------------------------------------------

### Dades del document

Número de DOGV
:   3416

Data del DOGV
:   20-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11495


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica integrant de la proposta de programa de la Unitat d'Execució número 1 del Sector PP-17. [1998/S11156]
  
L'Alcaldia-Presidència, amb data 23 de novembre de 1998, ha dictat el Decret 1.941/1998, pel qual es resol, en els aspectes que s'indiquen en aquesta:
  
"Primer
  
Sotmetre a informació pública l'Alternativa Tècnica integrant de la proposta de Programa de la Unitat d'Execució número 1, del Sector PP-17, presentada a tràmit pel senyor Federico Llorca Climent, en representació de la mercantil Inurbán, SA.
  
La documentació aportada està integrada per un avantprojecte d'urbanització, i queden exclosos de la informació pública el conveni urbanístic i el projecte de reparcel·lació, per no ser el moment procedimental corresponent. Així mateix l'article 19 de les ordenances recollides per l'Alternativa Tècnica s'ha d'entendre substituïda per l'article 81 del Pla General Municipal d'Ordenació Urbana.
  
La informació pública s'haurà d'establir per un termini de 20 dies hàbils, mitjançant edicte que se publicarà en un diari d'informació general, en el Diari Oficial de la Generalitat Valenciana, i en el tauler d'anuncis d'aquest ajuntament, amb l'advertiment expressa que aquesta publicació té caràcter de simultani concurs públic per a la selecció d'urbanitzador, i es podrà presentar qui ho desitja, al·legacions i alternatives tècniques distintes a les exposades al públic..."
  
"Tercer
  
Transcorregut el termini de 20 dies d'informació pública de l'Alternativa Tècnica de la Proposta de Programa, s'obrirà un nou termini de cinc dies per a la presentació de pliques tancades amb les proposicions juridicoeconòmiques, durant el qual totes les alternatives tècniques que s'hagen presentat seguiran exposades al públic. Les proposicions juridicoeconòmiques s'hauran de presentar en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994.
  
Quart
  
L'endemà al de l'acabament del termini de presentació de pliques tindrà lloc l'acte d'obertura d'aquestes, a les 12 hores, en les dependències de Secretaria. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Cinqué
  
Es fa expressa advertència que tota la documentació tècnica que s'aporte haurà de comptar amb el corresponent visat, del Col\*legi Professional..."
  
"Sisé
  
Tota la tramitació d'aquest programa, així com la seua ulterior aprovació quedarà condicionada a l'aprovació del nou Pla General Municipal d'Ordenació Urbana del municipi de la Vila Joiosa..."
  
Alhora i d'acord amb el que estableix l'article 46.4, de la Llei Reguladora de l'Activitat Urbanística, aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a qui, per desconèixer-la, presenten pliques prematurament.
  
Els terminis esmentats començaran a comptar-se des de l'última publicació d'aquest edicte.
  
Cosa que es fa pública perquè se'n prenga coneixement.